อะบู บักร์ อัลบัฆดาดี

| อะมีรุลมุอ์มินีนอะบู บักร์ อัลบัฆดาดี |
| --- | --- |
أبو بكر البغدادي
อะบู บักร์ อัลบัฆดาดีใน ค.ศ. 2004

เคาะลีฟะฮ์คนที่ 1 แห่งรัฐอิสลาม
ดำรงตำแหน่ง 29 มิถุนายน 2014 – 27 ตุลาคม 2019
ก่อนหน้า: ตนเอง (ในฐานะ เอมีร์แห่งรัฐอิสลาม)
ถัดไป: อะบู อิบรอฮีม อัลฮาชิมี อัลกุเราะชี
เอมีร์แห่งรัฐอิสลามอิรักและเลแวนต์
ดำรงตำแหน่ง 7 เมษายน 2013 – 29 มิถุนายน 2014
ก่อนหน้า: ตนเอง (ในฐานะ เอมีร์แห่งรัฐอิสลามอิรัก)
ถัดไป: ตนเอง (ในฐานะ เคาะลีฟะฮ์แห่งรัฐอิสลาม)
เอมีร์คนที่ 2 แห่งรัฐอิสลามอิรัก
ดำรงตำแหน่ง 18 เมษายน 2010 – 7 เมษายน 2013
ก่อนหน้า: อะบู อุมัร อัลบัฆดาดี
ถัดไป: ตนเอง (ในฐานะ เอมีร์แห่งรัฐอิสลาม)
เอมีร์แห่งญะมาอะฮ์ญัยช์อะฮ์ลิสซุนนะฮ์ วัลญะมาอะฮ์
ดำรงตำแหน่ง 2004–2006
ก่อนหน้า: สถาปนาตำแหน่ง
ถัดไป: ยุบเลิกตำแหน่ง
 
ข้อมูลส่วนบุคคล
เกิด: อิบรอฮีม อะวาด อิบรอฮีม อะลี อัลบัดรี ابراهيم عواد ابراهيم علي البدري 28 กรกฎาคม ค.ศ. 1971(1971-07-28) ซามัรรออ์ ประเทศอิรัก
เสียชีวิต: 27 ตุลาคม ค.ศ. 2019(2019-10-27) (48 ปี) บารีชา ประเทศซีเรีย
สาเหตุการเสียชีวิต: ระเบิดฆ่าตัวตาย

ยศที่ได้รับการแต่งตั้ง
รับใช้:  ญะมาอะฮ์ญัยช์อะฮ์ลิสซุนนะฮ์ วัลญะมาอะฮ์ (2003–2006) สภาชูรอมุญาฮิดีน (มกราคม 2006 – ตุลาคม 2006)  รัฐอิสลามอิรัก (ตุลาคม 2006 – เมษายน 2013)  ไอซิล (เมษายน 2013 – ตุลาคม 2019)
ประจำการ: 2003–2019
ชั้นยศ: เคาะลีฟะฮ์
การยุทธ์: สงครามต่อต้านการก่อการร้าย ความขัดแย้งในอิรัก (2003–ปัจจุบัน) Iraqi insurgency (2003–2011)  Iraqi insurgency (2011–2013)  สงครามกลางเมืองอิรัก (2013–2017)  การแทรกแซงอิรักของอิหร่าน (2014–ปัจจุบัน)  American-led intervention in Iraq (2014–2021)  Islamic State insurgency in Iraq (2017–ปัจจุบัน)  สงครามกลางเมืองซีเรีย การแทรกแซงของสหรัฐในสงครามกลางเมืองซีเรีย ปฏิบัติการเคย์ลา มูเอลเลอร์ †  การแทรกแซงของกองทัพรัสเซียในสงครามกลางเมืองซีเรีย  การแทรกแซงของกองทัพนานาชาติต่อรัฐอิสลาม 
คู่สมรส: Saja ad-Dulaimi
บุตร: ลูกชาย Hudhayfah al-Badri ลูกสาว Hagar
 

อิบรอฮีม อะวาด อิบรอฮีม อะลี อัลบัดรี (อาหรับ: ابراهيم عواد ابراهيم علي البدري; 28 กรกฎาคม ค.ศ. 1971 – 27 ตุลาคม ค.ศ. 2019) โดยทั่วไปรู้จักกันในชื่อตอนสู้รบว่า อะบู บักร์ อัลบัฆดาดี (อาหรับ: أبو بكر البغدادي) เป็นทหารชาวอิรักที่เคยเป็นเคาะลีฟะฮ์คนแรกของรัฐอิสลาม (ไอเอส) ใน ค.ศ. 2014 จนกระทั่งเสียชีวิตใน ค.ศ. 2019
อัลบัฆดาดีเกิดที่ซามัรรออ์และได้รับปริญญาในสาขาเทววิทยาอิสลามในช่วงปลายคริสต์ทศวรรษ 1990 ถึง 2000 หลังการรุกรานอิรักของสหรัฐในเดือนมีนาคม ค.ศ. 2003 เขาจึงนำกลุ่มก่อความไม่สงบ "ญะมาอะฮ์ญัยช์อะฮ์ลิสซุนนะฮ์ วัลญะมาอะฮ์" ในอิรัก และถูกคุมตัวร่วมกับผู้บัญชาการของอัลกออิดะฮ์ที่แคมป์บูกาของสหรัฐใน ค.ศ. 2004 กลุ่มของเขาเข้าร่วมกับแนวร่วมสภาชูรอมุญาฮิดีนใน ค.ศ. 2006 และต่อสู้ร่วมกับอัลกออิดะฮืในประเทศอิรัก ก่อนการยุบแนวร่วมในเดือนตุลาคม ค.ศ. 2006 อัลบัฆดาดีกลายเป็นสมาชิกชั้นนำขององค์กรรัฐอิสลามแห่งอิรักที่พึ่งก่อตั้งใหม่ และก้าวขึ้นตำแหน่งจนกระทั่งได้รับการแต่งตั้งเป็นเอมีร์ ผู้นำสูงสุด ใน ค.ศ. 2010 จากนั้นในเดือนมีนาคม ค.ศ. 2013 กลุ่มนี้เปลี่ยนชื่อเป็น "รัฐอิสลามแห่งอิรักและลิแวนต์" (ไอซิล) ประกาศเจตนารมณ์ขยายไปยังซีดรียและบังคับดูดกลืนแนวหน้าอันนุศเราะฮ์ นำไปสู่ความขัดแย้งกับคำสั่งทั่วไปของอัลกออิดะฮ์ ในเดือนมิถุนายน ค.ศ. 2014 กลุ่มนี้ระบุตนเองใหม่เป็น "รัฐอิสลาม" และประกาศตนเองเป็นรัฐเคาะลีฟะฮ์ อัลบัฆดาดีได้รับเลือกเป็นเคาะลีฟะฮ์แห่งรัฐอิสลามจากสภาชูรอที่เป็นตัวแทนของสมาชิกรัฐอิสลาม ถือว่ามีคุณสมบัติเหมาะสมที่จะเลือกเคาะลีฟะฮ์
ข้ออ้างเป็น "เคาะลีฟะฮ์" ของอัลบัฆดาดีถูกปฏิเสธจากประชาคมมุสลิมเกือบทั้งหมด ไอเอสถูกระบุเป็นองค์กรก่อการร้ายจากสหประชาชาติและรัฐอธิปไตยเกือบทั้งหมด และทางสหรัฐและหลายประเทศถือให้เขาเป็นผู้ก่อการร้าย ในฐานะผู้นำกลุ่ม อัลบัฆดาดีนำสงครามต่ออิรักและซีเรีย เขาสั่งการใช้กลวิธีที่เป็นประเด็นขัดแย้ง เช่น การใช้ระเบิดฆ่าตัวตายจำนวนมาก และประหารเชลยศึก ไอเอสยึดครองดินแดนในอิรักและซีเรียภายในช่วงหนึ่ง แต่สูญเสียดินแดนทั้งหมดและนักรบเกือบทั้งหมดในสมัยที่อัลบัฆดาดีเป็นเคาะลีฟะฮ์ เขามีส่วนโดยตรงในความโหดร้ายและการละเมิดสิทธิมนุษยชนของไอเอส เช่น การสังหารหมู่ชาวยาซิดีในอิรัก ทาสทางอารมณ์ การขมขืนอย่างเป็นระบบ การเฆี่ยน และการประหารชีวิตอย่างเป็นระบบอย่างกว้างขวาง เขากำกับกิจกรรมทางก่อการร้ายและการสังหารหมู่ โดยยอมรับความโหดร้ายเป็นส่วนหนึ่งของจุดประสงค์ทางโฆษณาชวนเชื่อขององค์กร ผลิตวิดีโอที่แสดงความเป็นทาสทางเพศและการประหารชีวิตด้วยการฟัน ขว้างหิน และเผา อัลบัฆดาดีเป็นผู้ข่มขืนต่อเนื่องที่มีทาสทางอารมณ์เป็นการส่วนตัวหลายคน
ณ วันที่ 27 ตุลาคม ค.ศ. 2019 อัลบัฆดาดีฆ่าตนเองกับลูกสองคนด้วยการจุดระเบิดเสื้อกั๊กฆ่าตัวตายในช่วงการรุกรานบารีชาที่จัดการโดยสหรัฐหลังได้รับการรับรองจากประธานาธิบดี ดอนัลด์ ทรัมป์ หลังทำพิธีศพตามศาสนา จึงนำร่างของเขาไปลงทะเล ทางไอเอสยืนยันการเสียชีวิตตั้งให้อะบู อิบรอฮีม อัลฮาชิมี อัลกุเราะชีขึ้นดำรงตำแหน่งต่อ